
MODULINIO DUOMENŲ CENTRO INŽINERINIŲ SISTEMŲ PRIEŽIŪROS IR REMONTO PASLAUGŲ TECHNINĖ SPECIFIKACIJA

I. ĮVADINĖ INFORMACIJA
1. Perkančioji organizacija yra Muitinės departamentas prie Lietuvos Respublikos finansų ministerijos (toliau – Užsakovas), A. Jakšto g. 1, LT-01105 Vilnius, Lietuva.
2. Siekiant užtikrinti nepertraukiamą Modulinio duomenų centro, esančio Jeruzalės g. 25, Vilnius (toliau – DC) ir visos šiame DC esančios inžinerinės įrangos veikimą, įsigyjamos DC inžinerinių sistemų priežiūros ir remonto paslaugos (toliau – paslaugos) 36 mėn. laikotarpiui. Prieiga prie Užsakovo informacinės sistemos ir jos registrų paslaugos tiekėjui nesuteikiama.
3. Paslaugos turi būti teikiamos 24 valandas per parą, 7 dienas per savaitę įrangos buvimo vietoje.
4. Tiekėjo informacijos apsaugos sistema, užtikrinanti Tiekėjo saugomos informacijos apsaugą, turi atitikti LST EN ISO 27001:2013 (arba lygiaverčio) standartų reikalavimus. Kartu su pasiūlymu Tiekėjas turi pateikti kompetentingos institucijos išduotą sertifikatą, patvirtinantį, kad tiekėjo informacijos apsaugos sistema atitinka nurodytus ar lygiaverčius informacijos apsaugos valdymo standartus. Sertifikavimo sritys: Inžinerinių sistemų, technologinių inžinerinių sistemų, informacinių technologijų ir ryšių infrastruktūros priežiūra.

II. PASLAUGŲ REIKALAVIMAI

5. Tiekėjas, teikdamas paslaugas, privalo:
5.1. teikti paslaugas laikantis Lietuvos Respublikoje galiojančių teisės aktų, taisyklių ir prižiūrimos įrangos gamintojo rekomendacijų;
5.2. užtikrinti aplinkosaugos, darbų saugos, elektrosaugos bei priešgaisrinės saugos reikalavimų laikymąsi paslaugų suteikimo vietoje;
5.3. savo sąskaita atlikti visus veiksmus, kurie yra reikalingi, kad paslaugos būtų suteiktos pilnai ir kokybiškai;
5.4. teikti paslaugas netrikdant DC darbo.
5.5. visus darbus atlikti tik iš anksto suderinus su Užsakovo atsakingu asmeniu. Patekimas į DC patalpas galimas tik dalyvaujant Užsakovo atsakingam asmeniui.
6. Visa aptarnaujama įranga:
6.1. turi būti remontuojama naudojant tik originalias įrangos gamintojo atsargines detales. Pakeistas (išmontuotas) detales utilizuoja Tiekėjas;
6.2. po jos remonto privalo būti ne žemesnių techninių ir funkcinių parametrų nei buvo iki gedimo. Po įrangos remonto suremontuotai įrangai/sistemai garantija turi galioti visą paslaugų teikimo laikotarpį.
7. Atlikus bet kurios aptarnaujamos įrangos remontą, privalo būti atstatomas šios įrangos iki gedimo buvęs funkcionalumas, t. y. įranga prijungiama prie elektros maitinimo, duomenų perdavimo tinklo ir kitų informacinės infrastruktūros sistemų, atliekamas visas pilno aptarnaujamos įrangos funkcionalumo atstatymui reikalingas sistemos konfigūravimas.
8. Visi gedimų šalinimai ir periodiniai priežiūros veiksmai turi būti fiksuojami priežiūros žurnaluose.
9. Tiekėjas sutarties vykdymui privalo turėti 7 dienas per savaitę 24 valandas per parą nenutrūkstamai veikiančią pagalbos tarnybą, kuri turi turėti aprašytą ir veikiantį kreipinių ir incidentų sprendimo procesą, atitinkantį ITIL „Information technology infrastructure library“ (ar lygiavertės metodikos) geriausių praktikų rekomendacijas, pagal kurį registruojami gedimų kreipiniai, šalinami gedimai, sekama darbų vykdymo eiga. Tiekėjo pagalbos tarnyba privalo turėti interneto portalą, atitinkantį ITIL (ar lygiavertės metodikos) IT paslaugų valdymo geriausių praktikų metodiką, kuriame Užsakovo  atsakingi asmenys turėtų galimybę registruoti gedimų kreipinius, sekti darbų vykdymo eigą. Tiekėjo pagalbos tarnyboje turi būti komunikuojama lietuvių kalba. Tiekėjo pagalbos tarnyba turi suteikti galimybes registruoti kreipinius tiek elektroniniu paštu, tiek telefonu, tiek per Web portalą.
10. Ne vėliau kaip per 30 kalendorinių dienų nuo sutarties įsigaliojimo dienos Tiekėjas turės pateikti ir suderinti su Užsakovo atstovu paslaugų teikimo procedūras, kuriose turi būti nurodyta ši informacija:
10.1. periodinių aptarnavimo paslaugų (profilaktika ir pan.) atlikimo tvarkos ir grafikai (kokiu laiku, kaip pasirengiama, kaip informuojamas Užsakovas ir pan.);
10.2. ataskaitų, aktų rekvizitai;
10.3. gedimų šalinimo ir periodinio aptarnavimo priežiūros žurnalai;
10.4. Tiekėjo pagalbos tarnybos svetainės adresas ir prisijungimo vardas bei slaptažodis Užsakovo atsakingiems asmenims.
11. Pagal poreikį, atsiradus aptarnaujamos įrangos, sistemų aptarnavimo ar 10 punkte išvardintos informacijos pakeitimams, aptarnavimo paslaugų teikimo procedūros turi būti detalizuojamos ir papildomos ne vėliau kaip per 30 kalendorinių dienų nuo informacijos pasikeitimo momento.
12. Tiekėjas paslaugų teikimo laikotarpiu ne rečiau kaip 1 (vieną) kartą per metus turi atlikti aptarnaujamos techninės įrangos mikrokodo (angl. Firmware) įvertinimą ir pateikti rekomendacijas dėl jų atnaujinimo. Tiekėjas turi užtikrinti visos aptarnaujamos įrangos mikrokodo (angl. Firmware) versijų ir atnaujinimų prenumeratą bei atlikti jų diegimą pagal poreikį, suderinęs su Užsakovo atsakingu asmeniu.
13. Tiekėjas užtikrina gamintojo garantinių įsipareigojimų galiojimą iki lentelėje Nr. 1 nurodytos datos. 
14. Prižiūrima įranga ir periodinės remonto ir priežiūros paslaugų apimtys:

Lentelė Nr. 1. Duomenų centro inžinerinių sistemų įranga, kuriai suteikiamos remonto ir priežiūros paslaugos
	Eil. Nr.
	Aprašymas
	Garantinio laikotarpio pabaiga

	1. 
	Kondicionavimo ir ventiliacijos sistemos
	2025-10-06

	2. 
	DC apsaugos signalizacijos ir patekimo kontrolės sistema
	2025-10-06

	3. 
	Vaizdo stebėjimo ir įrašymo sistema
	2025-10-06

	4. 
	Automatinė gaisro gesinimo dujomis sistema
	2025-10-06

	5. 
	Valdymo sistema BMS 
	2025-10-06

	6. 
	Nepertraukiamo maitinimo šaltinio sistema
	2025-10-06

	7. 
	Dyzelinės elektros stoties sistema
	2026-03-15

	8. 
	Elektros paskirstymo sistema, apimanti ARĮ ir PDU įrenginius
	2025-10-06

	9. 
	Perimetro apsaugos sistema
	-



Lentelė Nr. 2. Duomenų centro periodinės remonto ir priežiūros paslaugos
	Eil. Nr.
	Aprašymas
	Kiekis per metus

	Kondicionavimo ir ventiliacijos sistemos

	1. 
	Nustatytų paduodamo į duomenų centro patalpą oro parametrų (temperatūra, drėgnumas) patikrinimas, esant poreikiui – reguliavimas
	4

	2. 
	Sistemos automatinio valdymo patikrinimas
	4

	3. 
	Kondicionierių rotacijos persijungimo tikrinimas
	4

	4. 
	Kondensato šalinimo trasų ir šalinimo siurblių tikrinimas bei valymas
	4

	5. 
	Freono slėgio matavimas
	4

	6. 
	Freono papildymas iki reikiamo kiekio
	pagal poreikį

	7. 
	Tepalo lygio matavimas
	4

	8. 
	Tepalo papildymas iki reikiamo kiekio
	pagal poreikį

	9. 
	Sistemos vidinių blokų filtrų ir išorinių blokų kondensatorių išvalymas
	4

	10. 
	Kontaktų varžymas
	2

	11. 
	Ugnies vožtuvų padėties tikrinimas
	1

	12. 
	Ventiliatoriaus veikimo tikrinimas
	1

	13. 
	Kiti profilaktiniai darbai, būtini užtikrinti nepertraukiamą sistemos darbą
	1

	14. 
	Sistemos priežiūros žurnalo pildymas
	pagal faktą

	Automatinė gaisro gesinimo dujomis sistema

	15. 
	Automatikos valdymo skydo veikimo tikrinimas
	1

	16. 
	Sistemos vamzdynų ir sujungimo žarnų apžiūra
	1

	17. 
	Sistemos baliono, rankinių ir pneumatinių paleidiklių, vožtuvų tikrinimas
	1

	18. 
	Išleidimo antgalių tikrinimas
	1

	19. 
	Pneumatinių bandymų paskirstomajam vamzdyne atlikimas
	pagal poreikį

	20. 
	Gaisrinės centralės veikimo tikrinimas
	1

	21. 
	Priešgaisrinių signalizatorių tikrinimas
	1

	22. 
	Garsinių sirenų veikimo tikrinimas
	1

	23. 
	Spindulių/kilpų vientisumo tikrinimas/testavimas
	1

	24. 
	Elektromagnetinių solenoidų veikimo tikrinimas
	1

	25. 
	Maitinimo šaltinių/akumuliatorių tikrinimas, esant poreikiui – jų keitimas
	1

	26. 
	Dujų balionų, slėginių indų patikros atlikimas
	pagal poreikį

	27. 
	Kiti profilaktiniai darbai, būtini užtikrinti nepertraukiamą sistemos darbą
	1

	28. 
	Sistemos priežiūros žurnalo pildymas
	pagal faktą

	Valdymo sistema BMS

	29. 
	Jutiklių tikrinimas ir kalibravimas
	2

	30. 
	Temperatūros daviklių parametrų tikrinimas, nustatymas
	2

	31. 
	Oro drėgmės daviklių parametrų tikrinimas, nustatymas
	2

	32. 
	Sistemos pranešimų siuntimo SMS patikra
	2

	33. 
	Programinės įrangos klaidų patikra ir šalinimas
	2

	34. 
	Valdiklio programinės įrangos patikra/atnaujinimas
	2

	35. 
	Kiti profilaktiniai darbai, būtini užtikrinti nepertraukimą sistemos darbą
	2

	36. 
	Sistemos priežiūros žurnalo pildymas
	pagal faktą

	Nepertraukiamo maitinimo šaltinio ir dyzelinės elektros stoties sistema

	37. 
	Dyzelinio generatoriaus tepalo lygio patikra
	12

	38. 
	Dyzelinio generatoriaus tepalo papildymas iki reikiamo kiekio
	pagal poreikį

	39. 
	Dyzelinio generatoriaus aušinimo skysčio lygio patikra
	12

	40. 
	Dyzelinio generatoriaus aušinimo skysčio papildymas iki reikiamo kiekio
	pagal poreikį

	41. 
	Dyzelinio generatoriaus dyzelinio kuro lygio patikra
	12

	42. 
	Dyzelinio generatoriaus dyzelinio kuro papildymas 
	pagal poreikį

	43. 
	Dyzelinio generatoriaus filtrų patikra
	12

	44. 
	Dyzelinio generatoriaus filtrų keitimas
	pagal poreikį

	45. 
	Dyzelinio generatoriaus veikimo patikra (prasukimas)
	12

	46. 
	Valdiklio aliarminių pranešimų patikra
	12

	47. 
	Dyzelinio generatoriaus tepalų keitimas
	1

	48. 
	Dyzelinio generatoriaus diržų keitimas
	pagal poreikį

	49. 
	Dyzelinio generatoriaus vožtuvų dangtelio ir alsuoklių tarpinių keitimas
	pagal poreikį

	50. 
	Dyzelinio generatoriaus sankabos tepalo keitimas
	pagal poreikį

	51. 
	Nepertraukiamo maitinimo šaltinio statinio jungiklio BYPASS patikrinimas persijungimo režime
	4

	52. 
	Nepertraukiamo maitinimo šaltinio ventiliatorių ir kondensatorių patikrinimas
	4

	53. 
	Nepertraukiamo maitinimo šaltinio baterijų patikra
	4

	54. 
	Nepertraukiamo maitinimo šaltinio baterijų keitimas
	pagal poreikį

	55. 
	Nepertraukiamo maitinimo šaltinio dulkių valymas
	4

	56. 
	Automatinio rezervo įjungimo skyduose esančių ARĮ įrenginių kontaktų varžymas
	2

	57. 
	Automatinio rezervo įjungimo skyduose esančių valdymo įrenginių patikra
	2

	58. 
	Nepertraukiamo maitinimo šaltinio įvykių patikra
	4

	59. 
	Kiti profilaktiniai darbai, būtini užtikrinti nepertraukiamą sistemos darbą
	4

	60. 
	Sistemos priežiūros žurnalo pildymas
	pagal faktą

	Elektros paskirstymo sistema

	61. 
	Kontaktų ir saugiklių temperatūros patikrinimas
	2

	62. 
	Kontaktų ir saugiklių keitimas
	2

	63. 
	Kontaktų paveržimas
	2

	64. 
	Automatinių jungiklių vizualinė apžiūra
	2

	65. 
	Paskirstymo skydų išvalymas
	2

	66. 
	ARĮ veikimo patikrinimas pagal gamintojo eksploatavimo instrukciją
	2

	67. 
	Apkrovos patikrinimas pagal fazes ir fazių įtampos tikrinimas
	pagal poreikį

	68. 
	Kontaktų valymas
	2



    Lentelė Nr. 3. 
Duomenų centro inžinerinių sistemų techninės ir valdymo programinės įrangos komponentai 
	Eil. Nr.
	Aprašymas
	Žymėjimas
	Vnt.
	Kiekis

	Kondicionavimo ir ventiliacijos sistema

	1. 
	Conteg
	
	Kompl.
	1

	Automatinė gaisro gesinimo dujomis sistema

	2. 
	FK‐5‐1‐12 system
	
	vnt.
	1

	Valdymo sistema BMS

	3. 
	
	
	vnt.
	1

	Nepertraukiamo maitinimo šaltinio sistema

	4. 
	Minerva 100kW
	
	vnt.
	2

	Dyzelinės elektros stoties sistema

	5. 
	Elcos GE.BD3a.150
	
	vnt.
	1

	Elektros paskirstymo sistema, apimanti ARĮ ir PDU įrenginius

	6. 
	Automatinio elektros rezervo įjungimo bloko skydas
	
	kompl.
	1

	7. 
	ARĮ modulis Schneider TransferPact
	
	Vnt.
	1

	8. 
	Apšvietimo/jėgos paskirstymo skydas AJS
	
	kompl.
	1

	Perimetro apsaugos sistema

	9. 
	ARĮ modulis Schneider TransferPact
	
	Vnt.
	1

	10. 
	Apšvietimo/jėgos paskirstymo skydas AJS
	
	kompl.
	1



15. Teikdamas duomenų centro inžinerinių sistemų įrangos (įskaitant jos valdymo sistemą), nurodytos Lentelėje Nr. 1, remonto ir priežiūros paslaugas, Tiekėjas privalo užtikrinti:
15.1. nenutrūkstamą ir patikimą inžinerinių sistemų techninės įrangos ir valdymo sistemos programinės įrangos darbą;
15.2. savalaikį (pagal nurodytus reikalavimus) iškilusių techninės ir programinės įrangos gedimų ar klaidų pašalinimą;
15.3. inžinerinių sistemų techninės įrangos ir valdymo sistemos programinės įrangos komponentų, nurodytų Lentelėje Nr. 3, sutrikimų ir gedimų šalinimą (įskaitant visas tam reikalingas medžiagas, įrangą ir paslaugas) šios įrangos eksploatacijos vietoje, įskaitant:
15.3.1. gedimų nustatymą;
15.3.2. sugedusių komplektuojančių dalių (įskaitant akumuliatorinių baterijų ir kt.) keitimą;
15.3.3. inžinerinių sistemų techninės ir valdymo programinės įrangos derinimą; 
15.3.4. technologinėje patalpoje įrengtų inžinerinių ir konstrukcinių sistemų sutrikimų ir gedimų šalinimą;
15.3.5. periodinius profilaktinius darbus;
15.4. Incidentų lygio nustatymo kriterijai:
15.4.1. Kritinio lygio gedimais ar įrangos darbo sutrikimais laikoma:
a) duomenų centro patalpose neveikia instaliuota IT įranga dėl elektros maitinimo nebuvimo;
b) elektros maitinimas visiškai netiekiamas duomenų centro patalpose instaliuotiems nepriklausomo maitinimo šaltiniams arba aušinimo įrangai;
c) esant elektros įvadui, elektros maitinimas tiekiamas tik iš rezervinio dyzelinės elektros stoties įvado;
d) elektros maitinimas tiekiamas tik iš rezervinio dyzelinės elektros stoties įvado ilgiau nei 60 min.;
e) stebima oro temperatūra duomenų centro patalpoje yra žemesnė nei +15 C arba aukštesnė nei +28 C;
f) duomenų centro patalpose drėgmė viršija 95%.
15.4.2. Vidutinio lygio gedimais ar įrangos darbo sutrikimais laikoma:
a) neužtikrinamas šaldymo įrenginių minimalus rezervavimas;
b) neveikiant dyzelinei elektros stočiai nebetiekiama elektros energija bent iš vieno įvado;
c) elektros maitinimas tiekiamas tik iš vieno pagrindinio įvado ilgiau nei 120 min., išskyrus energijos tiekėjo planinio atjungimo darbus, arba gedimą energijos tiekėjo dalyje;
d) elektros maitinimas duomenų centro patalpose instaliuotiems įrenginiams su dviem įvadais tiekiamas tik į vieną įvadą (neužtikrinamas rezervavimas);
e) stebima oro temperatūra duomenų centro patalpose yra aukštesnė nei +26 C ilgiau nei 30 min.;
f) stebima drėgmė duomenų centro patalpose yra mažesnė nei 25% arba didesnė nei 85%;
g) dyzelinės elektros stoties ir jos valdymo sistemos gedimas, dėl ko dyzelinė elektros stotis nepasileidžia arba veikia neužtikrindama gamintojo parametrų.
15.4.3. Žemo lygio gedimais ar įrangos darbo sutrikimais, laikomi tie incidentai, kurie  neišvardinti kritinio ir vidutinio lygio incidentuose.
15.5. DC inžinerinių sistemų remonto ir priežiūros paslaugų terminai:
15.5.1. kritinio lygio gedimo ar įrangos darbo sutrikimo atveju, pagal Užsakovo atsakingo asmens ar saugos darbuotojo pranešimą SMS žinute ar Tiekėjo nurodytu telefonu ar elektroniniu paštu, atvykti į objektą ne vėliau kaip per 2 val. po pranešimo gavimo momento ir pradėti gedimo šalinimo darbus;
15.5.2. kritinio lygio gedimo ar įrangos darbo sutrikimo atveju, nustatyti gedimo priežastį ir atstatyti įrangos darbą – ne ilgiau kaip per 4 val. po pranešimo gavimo momento;
15.5.3. vidutinio lygio gedimo ar įrangos darbo sutrikimo atveju, pagal Užsakovo atsakingo asmens ar saugos darbuotojo pranešimą SMS žinute ar Tiekėjo nurodytu telefonu ar elektroniniu paštu, atvykti į objektą ne vėliau kaip per 3 val. po pranešimo gavimo momento ir pradėti gedimo šalinimo darbus;
15.5.4. vidutinio lygio gedimo ar įrangos darbo sutrikimo atveju, nustatyti gedimo priežastį ir atstatyti įrangos darbą – ne ilgiau kaip per 24 val. po pranešimo gavimo momento;
15.5.5. žemo lygio gedimo ar įrangos darbo sutrikimo atveju, pagal Užsakovo atsakingo asmens ar saugos darbuotojo pranešimą SMS žinute ar Tiekėjo nurodytu telefonu ar elektroniniu paštu, atvykti į objektą ne vėliau kaip per 1 darbo dieną po pranešimo gavimo momento ir pradėti gedimo šalinimo darbus;
15.5.6. žemo lygio gedimo ar įrangos darbo sutrikimo atveju, nustatyti gedimo priežastį ir atstatyti įrangos darbą – ne ilgiau kaip per 10 darbo dienų po pranešimo gavimo momento.
15.6. Incidentų sprendimo metu incidentų lygiai gali būti keičiami šalių susitarimu atsižvelgiant į einamąją situaciją. Incidento lygio pradžia laikomas laikas, nuo kada incidento lygis buvo pakeistas.
15.7. Privalo būti atliktos periodinės inžinerinių sistemų aptarnavimo paslaugos, ne mažesne apimtimi nei nurodyta Lentelėje Nr. 2, užtikrinant įrangos patikimą funkcionavimą bei atsižvelgiant į įrangos gamintojų rekomendacijas.
15.8. Inžinerinių sistemų sutrikimų ir gedimų šalinimo paslaugų apimtyje privalo būti numatyta ne mažiau kaip 8 darbo val./mėn. papildomų (eksploataciniams darbams) aptarnavimo paslaugų, tokių kaip (apimant, bet neapsiribojant):
15.8.1. dalyvavimas atliekant susijusių sistemų perjungimo ar remonto darbus; dalyvavimas, kai aptarnaujamas sistemas tikrina kontroliuojančios įstaigos;
15.8.2. papildomų konsultacijų techninės įrangos eksploatacijos ar gedimų klausimais teikimas;
15.8.3. papildomų, sutartyje nenumatytų, bet iš jos turinio išplaukiančių, aptarnavimo paslaugų įtraukimas. Papildomos aptarnavimo paslaugos suderinamos ir atliekamos iš anksto suderinus su Užsakovo atsakingu asmeniu.


III. SPECIFINIAI REIKALAVIMAI

16. Tiekėjas įsipareigoja užtikrinti atitiktį organizaciniams ir techniniams kibernetinio saugumo reikalavimams, kaip tai nurodyta Kibernetinio saugumo reikalavimų apraše, patvirtintame Lietuvos Respublikos Vyriausybės 2018 m. rugpjūčio 13 d. nutarimo Nr. 818 „Dėl Lietuvos Respublikos kibernetinio saugumo įstatymo įgyvendinimo“ 1.3 papunkčiu (toliau – Aprašas), tokia apimtimi, kiek tai susiję su pirkimo objektu. Perkančioji organizacija pasilieka sau teisę patikrinti kaip Tiekėjas laikosi kibernetinio saugumo reikalavimų kaip tai numatyta Apraše.
17. Tiekėjas įsipareigoja laikytis Perkančiosios organizacijos reikalavimų dėl saugaus darbo su MIS, kaip tai nurodyta Muitinės departamento generalinio direktoriaus 2015 m. spalio 15 d. įsakyme Nr. 1B-791 „Dėl muitinės informacinių sistemų duomenų saugos nuostatų patvirtinimo“. 
18. Tiekėjas įsipareigoja užtikrinti, kad Sutarties vykdymas atitiks asmens duomenų saugos reikalavimus, kaip tai nurodyta 2016 m. balandžio 27 d. Europos Parlamento ir Tarybos reglamente (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas). 
19. Tiekėjas įsipareigoja be raštiško išankstinio Perkančiosios organizacijos sutikimo neatskleisti jokiam kitam asmeniui (išskyrus nurodytus šios techninės specifikacijos 20 punkte) iš Perkančiosios organizacijos vykdant sudarytą Sutartį gautos informacijos, duomenų, gautų dokumentų turinio nepriklausomai nuo to, kokiu būdu ir forma (žodine, rašytine, elektronine, kita) tokia informacija, duomenys, dokumentai Tiekėjui buvo pateikti ar jis juos sužinojo vykdydamas Sutartį. Ši nuostata galioja net ir nutraukus sudarytą Sutartį ar jai pasibaigus. 
20. Tiekėjas turi teisę teikti informaciją, duomenis, dokumentus tik asmenims, kurie pagal sudarytą su Perkančiąja organizacija Sutartį, teisės aktų reikalavimus (pagal darbo sutartį, įgaliojimą, subrangos sutartį ar kitu teisėtu pagrindu) Tiekėjo ir Perkančiosios organizacijos paskirti vykdyti Sutartį. Sutarties turinys tokiems asmenims atskleidžiamas tik tiek, informacijos ir duomenų suteikiama tokia apimtimi, kiek tai būtina Sutarties vykdymo tikslais. 
21. Nutraukus Sutartį ar jai pasibaigus, Tiekėjas privalo ne vėliau kaip per 30 dienų sunaikinti visą iš Perkančiosios organizacijos gautą ar Sutarties vykdymo metu sužinotą informaciją, duomenis, dokumentus (nepriklausomai nuo jų formos ir turinio), išskyrus, jeigu LR įstatymai reikalauja, kad tokia informacija, duomenys, dokumentai būtų išsaugoti. 
22. Tiekėjas ir jo paskirti vykdyti Sutartį asmenys privalo pasirašyti Perkančiosios organizacijos pateikto turinio konfidencialumo pasižadėjimus. 

_________________


